text: Unge kan få hjælp til at klare eksamen uden angst
  01 juni 2016 kl. 14.47
  For mange er eksamenstiden lig med svedige håndflader og kvalme. Det vil en stress-coach Esbjerg nu hjælpe de unge mennesker med.
  Tiden er kommet, hvor både folkeskoleelever og gymnasiefolket sætter sig til det grønne bord. Og det kan føles som om, at fremtiden afgøres hver eneste gang man går til eksamen.
  Som om man kun har én chance og alle døre smækkes i, hvis man ikke lykkes. 
  Så stressende kan det føles at gå til eksamen, og det er angstprovokerende og voldsomt ubehageligt med hjertebanken, sveden springer, man fygter at stamme og mangle ord ved eksamensbordet - rækken af katastrofertanker er uendelige.
  Den slags tanker er med til at blokere for evnen til at tænke klart og for at kunne yde sit bedste, og derfor må en gruppe unge mennesker ty til angstdæmpende medicin for at klare presset.
  Coach Lone Husted Tykgaard fra Esbjerg mener, at hun kan hjælpe folk med eksamensangst, og hun vil gerne være med til at ændre den stressende måde at håndtere en eksamen på. 
  Hun siger, hun kan hjælpe en lang række unge af med eksamensangsten.
  